b"\n_START_ARTICLE_\nEsmorzar per a dos\n_START_SECTION_\nArgument\n_START_PARAGRAPH_\nEsmorzar per a dos \xc3\xa9s una com\xc3\xa8dia boja feta durant l'edat daurada d'aquest g\xc3\xa8nere amb dos actors representatius i populars de l'\xc3\xa8poca: Herbert Marshall i Barbara Stanwyck. La hist\xc3\xb2ria gira al voltant d'un tipus tranuitador que desperta un mat\xc3\xad amb companyia femenina. La ressaca \xc3\xa9s forta, i no recorda que va fer a la noia una promesa de matrimoni. Per\xc3\xb2 ella s\xc3\xad que t\xc3\xa9 bona mem\xc3\xb2ria, i posar\xc3\xa0 tot el que hi ha al seu abast perqu\xc3\xa8 mantingui la seva paraula. El que inclou desposseir-lo del control de la companyia naviliera que gestiona. _NEWLINE_La guerra de sexes de la parella Herbert Marshall-Barbara Stanwyck, que inclou un combat de boxa, funciona b\xc3\xa9. I hi ha escenes hilarants, que voregen el surrealisme, com el del primer intent de casament, sabotejat per un grup de neteja-finestres. El film \xc3\xa9s tamb\xc3\xa9 una bona mostra de la import\xc3\xa0ncia dels personatges secundaris: el majordom i el jutge de pau, encarnats respectivament per Eric Blore i Donald Meek, s\xc3\xb3n perfectes."